06/08/2018 | Administración LocalMunicipal
Valdoviño
Bases do 1º certame de pintura rápida ao aire libre concello de Valdoviño 2018

1ª. - Poderán participar neste certame todas as persoas maiores de idade que o desexen, de calquera nacionalidade.2ª. - O certame celebrarase o día 25 de AGOSTO de 2018.3ª.- O estilo e a técnica serán libres, a súa temática xirará en torno á paisaxe, o espazo físico e as súas xentes e costumes. Cada participante poderá presentar unha soa obra, sen asinar ata o momento no que se coñeza o ditame do xurado. A execución da obra deberá ser “in situ”, diante do motivo ou do modelo natural, a executar na área delimitada pola organización. Non se permitirá o uso de fotografías, ordenadores, cámaras, medios ou materiais fotográficos salvo que debido ás inclemencias do tempo así o decida a organización o mesmo día do concurso.4ª. - As inscricións poderán realizarse: - No correo electrónico cultura@concellodevaldovino. com desde a publicación das bases até o día 22 de agosto de 2018. -Na Casa da Cultura do concello de Valdoviño, os martes, mércores e xoves dende a publicación das bases até o 22 de agosto até as 13,00 horas. (exceptuando días festivos). - O propio día do certame no horario do selado de 9:00 a 11:00 h. da mañá na Casa da Cultura en Gándara de Abaixo, S/N – Valdoviño. O dereito de inscrición será gratuíto. En calquera caso as solicitudes deberán conter os seguintes datos: - Nome completo do autor/a. - Enderezo, código postal e localidade. - Número de teléfono de contacto. - DNI, pasaporte ou tarxeta de identificación.5ª. – Cada participante deberá aportar o material que considere necesario para desenvolver o seu traballo, incluído o seu cabalete, no que se exporá a súa obra posteriormente. Deberá tamén facer un bo uso do espazo de traballo, deixándoo limpo e recollido. Co obxecto de evitar efectos de contaminación cada participante levará tamén o material axeitado para recoller os restos xerados por pintura e disolventes, non tirando estes en sumidoiros ou lugares inadecuados.6ª. - So se admite un soporte por participante, que deberá ser ríxido e se presentará nunha única cor de fondo. As medidas mínimas serán de 50x50cm. e as máximas non superarán os 100 x 81 cm.7ª.- Haberá unha categoría especial para os participantes locais, os cales no momento da inscrición deberán acreditar a súa vinculación co concello mediante xustificante do Padrón de Habitantes ou documento de pagamento de calquera tipo de imposto ou taxa que se abone directamente polo participante ao seu nome. Os participantes desta categoría tamén optan a calquera dos outros premios pero ambos non son acumulativos.8ª. - O tempo para presentar as obras finalizadas será das 16:00h. ás 17:00 hs. e entregaranse na Casa da Cultura onde se coñecerá o ditame do xurado ás 18:00h. e posterior entrega de premios; a partir dese momento os autores dos cadros non premiados poderán asinar as súas obras.9ª. - Unha vez acabada a exposición ao aire libre, que se realizará no exterior da Casa da Cultura, as obras poderán ser retiradas polo artista ou persoa autorizada podendo tamén permanecer estas no Concello até o concurso do ano seguinte. As obras non retiradas neste prazo de tempo pasarán a formar parte do patrimonio do Concello de Valdoviño. No caso de solicitar ao concello de envío da obra, os gastos de envío correrán por conta da persoa participante. O Concello velará pola conservación das obras non retiradas pero non se responsabilizará dos danos, pérdida, roubo, etc. que poidan sufrir durante a custodia das mesmas.10ª. - O xurado do certame que avaliará as obras estará composto por profesionais das artes plásticas e representantes do Concello. A súa identidade farase pública durante a concesión dos premios. A decisión do xurado será inapelábel.11ª. - As obras premiadas pasarán a ser propiedade do Concello de Valdoviño ou das persoas ou entidades que os patrocinen, se as houbera, segundo determine a organización. Os dereitos de reprodución serán do Concello de Valdoviño 12ª. - Os premios estarán suxeitos á retención fiscal establecida, non podendo recaer dous premios na mesma obra presentada ao concurso (incluído premio local). O xurado poderá declarar premios desertos se así o estima oportuno así como reasignar a accesits a cantidade do premio declarado deserto se así o estima igualmente oportuno. No caso dos accesit o concello non quedará coa obra premiada.13ª. - Establécense os seguintes premios: 1º. Premio Concello de Valdoviño: 1000 € e diploma 2º. Premio 500 € e diploma 3º. Premio 300 € e diploma Premio local 200 € e diploma 14ª.- Os/as premiados/as deberán solicitar o pagamento do mesmo, que se fará por transferencia bancaria, aportando certificado de conta bancaria a nome da persoa premiada, no rexistro do Concello de Valdoviño ou por sede electrónica.15ª- Os/as participantes aceptan ser fotografiados, filmados e ceden os dereitos de imaxe á Organización para posibles arquivos ou reprodución en medios de prensa.16ª- O certame poderá suspenderse por causas de forza maior ou por falta de asistencia mínima ao evento, previo aviso aos/ás inscritos/as ata o momento.17ª.- A organización do Concello de Valdoviño resérvase o dereito de facer modificacións ou tomar iniciativas non reguladas nas presentes bases. Para calquera consulta sobre algún pormenor da actividade deberán pórse en contacto co número 981 48 76 66 ou no 645 305 229.18ª. –O feito de participar neste certame, supón a aceptación total das presentes bases. Valdoviño, 1 de Agosto de 2018. Alcalde. Quiterio Sottile Benrahma,